शिवानंद तिवारी ने आज सहरसा जेल में जाकर आनंद मोहन से मुलाक़ात की है. दोनों की मुलाक़ात करीब घंटे भर चली. हालांकि मुलाक़ात के बाद शिवानंद तिवारी ने मीडियाकर्मियों को इसके कोई राजनीतिक मायने न निकालने को कहा. लेकिन पोलिटिकल कोरिडोर में चर्चाएं तो गरम होने ही लगी हैं. राजद की ओर से पहले शिवानंद तिवारी और अन्य नेता रालोसपा की ‘शिक्षा सुधार-मानव कतार’ रैली में शामिल हो चुके हैं. बिहार के पूर्व सीएम-सह-हम प्रमुख जीतन राम मांझी के मन में भी राजद के लिए सॉफ्ट कार्नर बनता पोलिटिकल पंडित देख ही रहे हैं.